钦定古今图书集成/明伦汇编/氏族典/第371卷 > 《廖用贤尚友录》 > 严植之
## 钦定古今图书集成/明伦汇编/氏族典/第371卷 > 《廖用贤尚友录》 > 严植之

按《梁书严植之传》：“植之字孝源，建平秭归人也。祖钦，
宋通直散骑常侍。植之少善《庄》《老》，能元言，精解《丧服》
《孝经》《论语》。及长，遍治郑氏《礼》《周易》《毛诗》《左氏春秋》。性
淳孝谨厚，不以所长高人。齐永明中，始起家为庐陵
王国侍郎，迁广汉王国右常侍。王诛，国人莫敢视，植
之独奔哭营葬，当时义之。建武中，迁员外郎、散骑常”
侍，寻为康乐侯相。在县清白，民吏称之。天监二年，板
后军骑兵参军事。四年，初置《五经》博士，各开馆教授，
以植之兼《五经》博士，馆在潮沟，生徒常百数。六年，迁
中抚军记室参军，犹兼博士。七年，卒于馆。